**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ПАСИШТАТА**

Член 1

Во Законот за пасиштата („Службен весник на Република Македонија“ број 03/1998,101/2000,89/2008,105/2009,42/2010,116/2010,164/2013,193/2015 и 215/2015), во членот 3 ставот 1 се менува и гласи:

„Пасиште, во смисла на овој закон, е земјоделско земјиште обраснато со трева, чие  искористување се врши најрационално со пасење, за изгон, одмор на добиток и покосување.“

Член 2

Во член 7 став 1 зборовите „во зависност од капацитетот на пасиштата“ се заменуваат со зборовите „или во постапка без објавување на јавен оглас во зависност од капацитетот на пасиштето.“

По ставот 1 се додаваат четири нови ставови 2, 3, 4 и 5 кои гласат:

 „Капацитетот од став 1 на овој член се утврдува во сразмер од две до пет грла ситен добиток на хектар,односно до едно грло крупен добиток на хектар.

Капацитетот на поединечно пасиште се утврдува со одлуката од член 7-а став 2, односно со актот од член 7-д став 6 за пасиштата кои се доделуваат во постапка без објавување на јавен оглас.

Пасиштата може да бидат составени од дел од катастарска парцела,една или повеќе катастарски парцели кои претставуваат блок со природни граници или географска целина составена од повеќе блокови со природни граници*.*

Пасиштата наменети за градби за производство на електрична енергија од сончева енергија ги дава под закуп Министерството за земјоделство, шумарство и водостопанство во постапка пропишана со законот за изградба на градби за производство на електрична енергија од сончева енергија *“*

Член 3

 Членот 7-а се менува и гласи :

„Директорот на Јавното претпријатие за пасишта донесува одлука за распишување на јавен оглас за давање на користење на пасиштата во државна сопственост кои претставуваат блок со природни граници со површина поголема од 50 хектари по претходна согласност на Владата на Република Северна Македонија.

Постапката за давање на користење на пасиштата во државна сопственост ја спроведува Комисија формирана од Директорот на ЈП за пасишта по претходна согласност на Министерот за земјоделство, шумарство и водостопанство, a составена од составена од три члена од редот на вработените во ЈП за пасишта и два члена од редот на вработените во Министерството за земјоделство, шумарство и водостопанство.

На членовите на комисиите за давање на користење на пасиштата по пат на јавен оглас и во постапка со поднесување на барање, им следува годишен надоместок кој го определува ЈП за пасишта.

Јавниот оглас особено ги содржи следниве податоци:

-место каде што се објавени катастарските податоци и податоците за капацитетот на пасиштата наведени во Одлуката од став 1 на овој член,

-времетраењето за кое се дава пасиштето на користење,

-вкупна површина во хектари што се дава на користење,

-рок за поднесување на понуди,

-висина на надоместокот согласно со важечката тарифа на Јавно претпријатие за пасишта и
-други податоци потребни за спроведување на постапката за давање на користење на пасиштата.

Јавниот оглас се објавува во најмалку два дневни весници во Република Северна Македонија од кои еден од весниците што се издава е на јазикот што го зборуваат најмалку 20% од граѓаните кои зборуваат службен јазик различен од македонскиот јазик.

Кон понудата на јавниот оглас се доставува следната потребна документација:

-понуда – образец изготвен од Јавното претпријатие за пасишта;

-фотокопија од лична карта за физички лица или тековна состојба за правни лица не постара од еден месец;

-доказ издаден од Агенција за храна и ветеринарство или од надлежна ветеринарна станица за видот и бројот на добитокот во сопственост на барателот;

-доказ од Централен регистар на Република Северна Македонија дека врз правното лице не е отворена стечајна или ликвидациона постапка.

Рокот за поднесување на понуди е 30 дена од денот на објавувањето на јавниот оглас.

Понудите кои не ги исполнуваат условите од овој закон чии подносители имаат неподмирени обврски кон Јавното претпријатие за пасишта, како и некомплетните и ненавремено доставените понуди на јавниот оглас Комисијата нема да ги разгледува.“

Јавното претпријатие за пасиште по завршување на јавниот оглас во рок од три дена по барање на Комисијата за спроведување на јавниот оглас доставува податоци за неподмирени обврски на понудувачите.

Член 4

Во членот 7-г став 1 зборовите „Владата на Република Македонија.“ се заменуваат со зборовите „Директорот на Јавното претпријатие за пасишта.“

Во ставот 2 зборовите ,,Владата на Република Македонија.“ се заменуваат со зборовите „Директорот на Јавното претпријатие за пасишта.“

Ставот 4 се менува и гласи :

„Понудувачот кој не е задоволен од извршениот избор по јавниот оглас, во рок од 15 дена од приемот на одлуката, може да покрене тужба пред надлежен редовен суд.“

Член 5

По членот 7-г се додава нов член 7-д кој гласи:

„Член 7 –д“

„Јавното претпријатие за пасишта, пасиштата кои не се дадени на користење на јавен оглас, ги дава на користење во постапка без објавување на јавен оглас.

Пасиштата од став 1 на овој член, Јавното претпријатие за пасишта ги дава на користење до исполнување на капацитетот на пасиштето за период од една година.

 На носител на земјоделско стопанство кое согласно податоците од единствениот регистар на земјоделски стопанства што се води согласно Законот за земјоделство и рурален развој има добиток, ЈП за пасишта со решение му дава на користење пасиште, за напасување, изгон и одгледување на добиток, живина и поставување на пчелни семејства.

 Надлежниот орган за водење на единствениот регистар на земјоделски стопанства на барање на ЈП за пасишта им ги дава без надоместок податоците за сопствениците, бројот и видот на добитокот.

 Податоците добиени согласно ставот 4 на овој член ЈП за паисшта може да ги употреби само за намената од ставот 3 на овој член и со примена на прописите за заштита на личните податоци.

 Правните и физичките лица сопственици на добиток кој имаат сопствено пасиште или имаат на користење пасиште во државна сопственост со договор склучен согласно овој закон може да се откажат од правото на користење на пасишта утврдено со решението донесено согласно ставот 3 на овој член.

 Директорот на ЈП за пасишта го поништува решението за давање на пасиште донесено согласно став 3 на овој член доколку сопственикот на добиток достави писмени докази за поседување во сопственост или на користење на пасиште согласно ставот 4 на овој член.

Пасиштата од став 2 на овој член се даваат во зависност од местото на живеење, односно седиштето на сопственикот на добитокот и бројот на грла добиток.

За користење на пасиштата од став 1 на овој член се плаќа надоместок согласно со важечка Тарифа на Јавното претпријатие за пасишта.

Поблиските услови од став 8 на овој член,големината и капацитетот на пасиштата и начинот на давање на пасиштата од став 1 на овој член ги утврдува Јавното претпријатие за пасишта.“

Член 6

Во член 8 став 1 зборовите „од членот 7 став 1 на овој закон“ се заменуваат со зборовите „доделени по пат на Јавен оглас“.

Во ставот 2 бројот „10“ се заменува со бројот „20“

Ставот 4 се менува и гласи:

„По истекот на времетраењето на склучениот договор за користење на пасиште, по барање на корисникот, доколку корисникот во целост ги исполнил обврските од договорот за користење и расплага со добиток кој во целост го исполнува капацитетот на пасиштето, Јавното претпријатиер за пасишта може по претходно позитивно мислење од Државното правобранителство на Република Северна Македоија и претходна согласност од Владата на Република Северна Македонија да склучи нов договор за користење со дотогашниот корисник за период до 10 години.„

Ставот 5 се менува и гласи:

„Барањето од став 1 на овој член се поднесува до Јавното претпријатие за пасишта во рок од 6 месеци пред истекот на времетраењето на договорот за користење.“

Член 7

 Во членот 9-а по ставот 1 се додаваат 3 нови став а 2, 3 и 4 кои гласат:

 „По исклучок од став 1 на овој член доколку заради зголемување на квалитетот на тревата за напасување, може да се врши разорување на пасиште ако анализите за потребни агротехничките мерки го препорачуваат таквото разорување.

 Разорувањето од став 2 на овој член може да го врши корисникот на пасиштата во државна сопственост кој има договор за користење по претходна согласност на ЈП за пасишта.

 Согласноста од став 3 на овој член ЈП за псишта ја дава по претходно доставена анализа за оправданоста на разорувањето поради зголемување на квалитетот на тревата за напасување на пасиштето изготвена од стана на високо научна институција од областа на земјоделството.

Член 8

 Во членот 10 по ставот 2 се додаваат три нови става кои гласат:

 „На земјоделско земјиште под култура пасиште може да се градат Објекти за примарна обработка на земјоделски производи наменети за одгледување на добиток, за преработка на производи од добиток и производи од пчели, за колење на добиток и за ветеринарно здравство.

 Изградбата на објектите за примарна обработка на земјоделски производи наменети за одгледување на добиток, за преработка на производи од добиток и производи од пчели, за колење на добиток се врши во постапка пропишана согласно законот за земјоделското земјиште.

 Во постапките пропишани со законот за земјоделско земјиште за добивање на потребните согласности и одобренија за градбите на пасишта во државна сопственост наместо договор за закуп се доставува договор за користење на пасиште во државна сопственост.

Член 9

Овој закон влегува во сила осмиот ден од денот на објавувањето во „Службен весник на Република Северна Македонија.“